open-index/open-wikipedia-markdown huggingface dataset:
ფულხენსიო ბატისტა

**ფულხენსიო ბატისტა ი სალდივარი** (; დ. 16 იანვარი, 1901, ბანესი, კუბა — გ. 6 აგვისტო, 1973, გუადალმინა, ესპანეთი) —  კუბის მმართველი. კუბის ლეგიტიმური პრეზიდენტი 1940–1944 წლებში და დიქტატორი 1952–1959 წწ. მეორედ ხელისუფლებაში მოვიდა სახელმწიფო გადატრიალების გზით. დაამხეს კუბის რევოლუციის შედეგად 1959 წლის 1 იანვარს. 

დაიბადა 1901 წლის 16 იანვარს ოლგინის პროვინციის ქალაქ ბანესში. მამა - ბელისარიო ბატისტა პალერმო, დედა - კარმელა სალდივარ გონსალესი მონაწილეობდნენ კუბის ესპანეთისაგან დამოუკიდებლობისათვის ბრძოლაში. დაბადებისას დედამისმა უწოდა რუბენი და მისცა თავისი გვარი სალდივარი, მაგრამ მამამისს არ სურდა ამ სახელით დაერეგისტრირებინა თავისი შვილი. 1939 წლამდე ქალაქ ბანესის ყველა მონაცემში ბატისტა მოხსენიებულია, როგორც რუბენ სალდივარი, მაგრამ 1939 წელს საპრეზიდენტო არჩევნებზე კანდიდატურა წააყენა  ფულხენსიო ბატისტას სახელითა და გვარით, თუმცა აღმოჩნდა, რომ ასეთი პირი იურიდიულად არ არსებობდა, ამისათვის სასამართლოს გადაუხადა 15 000 კუბური პესო, რათა იურიდიულად დარეგისტრირებულიყო ფულხენსიო ბატისტას სახელწოდებით. 

1933 წელს სათავეში ჩაუდგა სახელმწიფო გადატრიალებას. გახდა ქვეყნის დე-ფაქტო მმართველი 1940 წელს კი ქვეყნის მეთაურის თანამდებობა დე-იურედაც დაიკავა. 1944 წელს დამარცხდა საპრეზიდენტო არჩევნებში რამონ გრაუსთან და თანამდებობას დაემშვიდობა 8 წლით. 

1952 წლის საპრეზიდენტო არჩევნებში სამი კანდიდატურა იყო რობერტო აგრამონტე, კარლოს ევია და ფულხენსიო ბატისტა, რომელსაც გამარჯვების ყველაზე ნაკლები შანსი ჰქონდა. როდესაც საბოლოოდ ცხადი გახდა, რომ არჩევნების მოგების არანაირი შანსი არ იყო, ბატისტამ 1952 წლის 10 მარტს ორგანიზება გაუკეთა სახელმწიფო გადატრიალებას. ხელისუფლებას ჩამოაშორა პრეზიდენტი კარლოს პრიო სოკარასი და 2 წლით თავი გამოაცხადა დროებით პრეზიდენტად. 

მისი ხელისუფლებაში მოსვლიდან მალევე დაიწყო ბრძოლა მისი მმართველობის წინააღმდეგ. საბოლოოდ მისი მმართველობა დამხობილ იქნა 1959 წელს კუბის რევოლუციის შედეგად. ბატისტა კუბიდან სანტო-დომინგოში გაიქცა, საიდანაც პორტუგალიაში, შემდეგ კი ესპანეთში გადავიდა, სადაც გარდაიცვალა კიდეც 1973 წელს გულის შეტევით.  დაკრძალულია მადრიდში სან-ისიდოროს სასაფლაოზე. 

## იხილეთ აგრეთვე
* კუბის პრეზიდენტი
* კუბის რევოლუცია

## რესურსები ინტერნეტში
* Fulgencio Batista  
* Fulgencio Batista  
* What Castro Found  
* January 1, 1959: "Cuban Dictator Batista Falls From Power" 
* Fulgencio Batista Zaldívar Collection

## სქოლიო
კატეგორია:კუბის პრეზიდენტები
კატეგორია:დაბადებული 16 იანვარი
კატეგორია:დაბადებული 1901
კატეგორია:გარდაცვლილი 6 აგვისტო
კატეგორია:გარდაცვლილი 1973
კატეგორია:მეორე მსოფლიო ომის პოლიტიკური ლიდერები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:ლიდერები რომლებმაც ძალაუფლება ხელში აიღეს პუტჩით
ხერარდო მაჩადო

**ხერარდო მაჩადო** (; დ. 28 სექტემბერი, 1871, კამახუანი, კუბა — გ.  29 მარტი, 1939, მაიამი, აშშ) —  კუბელი პოლიტიკოსი. კუბის პრეზიდენტი 1925 წლის 20 მაისიდან 1933 წლის 24 აგვისტომდე (თუმცა ჯერ კიდევ 12 აგვისტოს გაიქცა კუბიდან).  

მონაწილეობდა კუბის დამოუკიდებლობისათვის ბრძოლაში. პოლიტიკური კარიერა დაიწყო ქალაქ სანატა-ანას მერობიდან. 1924 წელს გაიმარჯვა საპრეზიდენტო არჩევნებში და 1925 წლის 20 მაისს დაიკავა თანამდებობა. 

## იხილეთ აგრეთვე
* კუბის პრეზიდენტი

## რესურსები ინტერნეტში
* ხერარდო მაჩადო ი მორალესი

კატეგორია:კუბის პრეზიდენტები
კატეგორია:დაბადებული 28 სექტემბერი
კატეგორია:დაბადებული 1871
კატეგორია:გარდაცვლილი 29 მარტი
კატეგორია:გარდაცვლილი 1939
კატეგორია:გადატრიალების შედეგად თანამდებობიდან გადაყენებული ლიდერები
Candy

300px|მინი
**Candy** — ქართული მუსიკალური გუნდი, შედგება 5 მონაწილისაგან: მარიამ ღვალაძე, ირა კოვალენკო, გვანცა სანებლიძე, ირინა ხეჩანოვი და ანა ხანჩალიანი. 

მონაწილეობდნენ სომხეთის დედაქლაქ ერევანში გამართულ 2011 წლის საბავშვო ევროვიზიის ფინალურ ეტაპზე. შეასრულეს სიმღერა „Candy Music“, დააგროვეს 108 ქულა და დაიკავეს პირველი ადგილი.

## სქოლიო
კატეგორია:ევროვიზიის ბავშვთა სიმღერის კონკურსის მონაწილეები
კატეგორია:ქართული მუსიკალური ჯგუფები
მატანსასის პროვინცია

**მატანსასის პროვინცია** — კუბის ერთ-ერთი პროვინცია, სიდიდით მეორე ფართობის მხრივ. უდიდესი ქალაქებია კარდენასი, კოლონი, ხოველიანოსი და იგივე სახელწოდების დედაქალაქი — მატანსასი. ასევე გამორჩეულია საკურორტო ქალაქი ვარადერო. 

კუბის პროვინციებსა შორის, მატანსასი ერთ-ერთი ყველაზე მეტად ინდუსტრიალიზებულია, ნავთობის ჭაბურღილებით, ქარხნებით და 21 შაქრის გადამამუშავებელი ფაბრიკით, რომელიც პროვინციის მინდვრებზე მოწეულ შაქრის ლერწამზე მუშაობს. 

## გეოგრაფია 
ქვეყნის სიდიდით მეორე პროვინცია გამოირჩევა ვაკე რელიეფით, მისი უმაღლესი წერტილი ზღვის დონიდან 380 მეტრზე მდებარეობს. 

ჩრდილო-დასავლეთი სანაპირო ძირითადად კლდოვანია, მცირე რაოდენობის პლაჟებით, მაშინ როცა ჩრდილო-აღმოსავლეთი სანაპირო მდიდარია პატარა კუნძულებით და მანგროს ტყეებით სანაპიროს გასწვრივ. აქვე მდებარეობს კუბის უკიდურესი ჩრდილოეთი წერტილი, იკაკოსის ნახევარკუნძულზე. 

სამხრეთ სანაპიროს გააჩნია კუბისათვის ყველაზე დამახასიათებელი ნიშნები: უზარმაზარი საპატის ჭაობი, რომელიც ფარავს როგორც პროვინციის სამხრეთ ნაწილს, ისე საპატის ნახევარკუნძულს. 

## მუნიციპალიტეტები 
1976—2010 წლებში მატანსასი 14 მუნიციპალიტეტად იყოფოდა. 2011 წლიდან კი ვარადეროს მუნიციპალიტეტი გაუქმდა და კარდენასს შეუერთდა. შედეგად, პროვინცია ამჟამად 13 მუნიციპალიტეტისგან შედგება. 

*წყარო: 2004 წლის აღწერის მონაცემები.* *Area from 1976 municipal re-distribution.*

## იხილეთ აგრეთვე 
*კუბის პროვინციები

## რესურსები ინტერნეტში 
*პროვინციის პორტალი 

## სქოლიო 
კატეგორია:კუბის პროვინციები
რიგი (ბიოლოგია)

**რიგი** () —  ტაქსონომიური კატეგორია მცენარეთა და ცხოველთა სისტემატიკაში. აერთიანებს რამდენიმე ოჯახს   (მაგ. ჭინჭრისნაირთა რიგში თავმოყრილია თელისებრთა, თუთისებრთა, კანაფისებრთა და ჭინჭრისებრთა ოჯახები), ზოგჯერ მხოლოდ ერთს (მაგ., ტირიფისნაირთა რიგში ტირიფისებრთა ოჯახია). მონათესავე რიგები ქმნიან კლასს.  რიგ შემთხვევაში რიგი კლასში ერთიანდება ზერიგის, ქვეკლასისა და სხვათა მეშვეობით.     დიდი რიგები ზოგჯერ იყოფა ქვერიგებად (subordo), რომლის მოცულობის შესახებ მეცნიერთა შორის არ არის ერთიანი აზრი. ზოგჯერ ამა თუ იმ რიგს ორად ყოფენ. მაგ., მღრღნელების რიგი ამჟამად ორ რიგადაა გაყოფილი: საკუთრივ მღრნელები და კურდღლისნაირნი. ზოგჯერ კი, პირიქით 2 რიგს-ს აერთიანებენ ერთ რიგში. მაგ., ნახევრად მაიმუნებისა და მაიმუნებს რიგებს ერთ (პრიმატების) რიგში აერთიანებენ.
## ლიტერატურა
კატეგორია:ბიოლოგია
კატეგორია:ტაქსონომია
ეგევსი

[thumb|right|280px|ახალგაზრდა გმირის ან მეომრის, შესაძლოა, [თესევსის, ათენში ჩამოსვლა ან გამგზავრება, რომელიც ეგეოსმა ხმლით ამოიცნო. 410–400 ძვ.წ. რუვოდან (სამხრეთი იტალია).]]

**ეგევსი** (ბერძნ. Αἰγεύς) — ძველ ბერძნულ მითოლოგიაში ათენის მეფე, თესევსის მამა. კუნძულ კრეტაზე ურჩხულ მინოტავრის მოსაკლავად გამგზავრებისას თესევსს ეგევსმა სთხოვა, თუ მშვიდობით დაბრუნდებოდა, გემზე შავის ნაცვლად თეთრი იალქანი გაეშალა. გამარჯვებულ თესევსს დაავიწყდა პირობა. შავი იალქნის დანახვაზე ეგევსმა იფიქრა, შვილი დამეღუპაო და ზღვაში დაიხრჩო თავი. ასე დაერქვა ამ ზღვას ეგეოსის ზღვა. ეგევსი პოსეიდონის ერთ-ერთი სახელიც იყო. ათენში არსებობდა ეგევსის კულტი და ტაძარი, რომელსაც ეგეიონი ეწოდებოდა.

## ლიტერატურა 
კატეგორია:ბერძნული მითოლოგია
კატეგორია:ათენის მეფეები
საფეიქრო

**საფეიქრო**   — ქართული ხალხური შრომის პოეზიის სახეობა, ფეიქართა შრომასთან დაკავშირებული ლექს-სიმღერები. ასახავს ჩეჩვისა და ქსოვის პროცესს. უპირატესად ქალთა რეპერტუარს განეკუთვნება. შესრულების მიხედვით განასხვავებენ  ინდივიდუალურ და კოლექტიურ ნიმუშებს. საფეიქროს ცნობილი ნიმუშია „ძილო, რასა მეძინები”.
## ლიტერატურა
კატეგორია:ქართული ფოლკლორი
ლაზიკა (ქალაქი)

250px|მინიატიურა|ქალაქ ლაზიკას სავარაუდო დაგეგმარება
**ლაზიკა**  — ქალაქი, რომელიც უნდა გაშენებულიყო დასავლეთ საქართველოში, შავი ზღვის სანაპიროზე. იგი საქართველოში სიდიდით მეორე ქალაქი უნდა ყოფილიყო თბილისის შემდეგ. ქალაქის მშენებლობის დაწყება დაგეგმილი იყო 2012 წლიდან.  სავარაუდოდ იგი უნდა გაშენებულიყო კოლხეთის ეროვნული პარკის ანაკლია-ჭურიის უბანზე, რომელიც ფრინველთა ყველაზე დიდი მიგრაციის მარშრუტია.

## სქოლიო 
კატეგორია:ურბანისტიკა
საქართველოს დავით აღმაშენებლის სახელობის უნივერსიტეტი

**საქართველოს დავით აღმაშენებლის სახელობის უნივერსიტეტი** **(სდასუ)** — უნივერსიტეტი საქართველოში.  დაარსდა 1991 წელს, სრულიად საქართველოს კათოლიკოს-პატრიარქის, უწმინდესისა და უნეტარესის ილია II-ის ლოცვა-კურთხევით. აქტიური და მიზანმიმართული საქმიანობით, სდასუმ უკვე შექმნა გარკვეული ტრადიცია, მოიპოვა მაღალი რეიტინგი, მიაღწია აღიარებას ევროპულ სივრცეში, რითაც გამორჩეული ადგილი დაიმკვიდრა ჩვენი ქვეყნის უმაღლეს სასწავლებლებს შორის.

## რესურსები ინტერნეტში 
* სდასუ-ს საიტი

კატეგორია:თბილისის უნივერსიტეტები
ბაია-ონდა (კუბა)

**ბაია-ონდა** () — ქალაქი და მუნიციპალიტეტი კუბაში, არტემისის პროვინციაში. 2010 წლის 31 დეკემბრამდე ეკუთვნოდა პინარ-დელ-რიოს პროვინციას. მდებარეობს კუნძულის ჩრდილოეთ ნაწილში, ზღვის დონიდან 25 მ სიმაღლეზე, ფლორიდის სრუტის შესასვლელთან, ქალაქ ჰავანიდან დასავლეთით 70 კილომეტრში. მუნიციპალიტეტის ფართობია 784 კმ². 

2004 წლის აღწერის მონაცემებით მუნიციპალიტეტში ცხოვრობდა 45.968 ადამიანი. მოსახლეობის სიმჭიდროვე 58,6 ადამიანი კმ²-ზე.

## იხილეთ აგრეთვე 
*კუბის მუნიციპალიტეტები
*კუბის ქალაქების სია

## სქოლიო 
კატეგორია:კუბის ქალაქები
არტემისა

**არტემისა** () — ქალაქი და მუნიციპალიტეტი კუბაში. 2010 წლის აგვისტოში ქალაქი არტემისა გახდა ახლად დაარსებული არტემისის პროვინციის დედაქალაქი, რომლის შემადგენლობაშია აგრეთვე ყოფილი ჰავანის პროვინციის 8 მუნიციპალიტეტი და პინარ-დელ-რიოს 3 მუნიციპალიტეტი. არტემისის მუნიციპალიტეტის ფართობია 690 კმ². 2004 წლის აღწერის მონაცემებით მუნიციპალიტეტში ცხოვრობდა 81 209 ადამიანი. მოსახლეობის სიმჭიდროვე 117,7 ადამიანი კმ²-ზე.

წარმოადგენს რეგიონის კომერციულ ცენტრს. მოჰყავთ შაქრის ლერწამი, თამბაქო, ანანასი და სხვ. ქალაქში მიმდინარეობს სპირტისა და საპნის წარმოება, ქალაქის სიახლოვესაა შაქრის ქარხნები.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
## სქოლიო
კატეგორია:კუბის ქალაქები
სიეგო-დე-ავილის პროვინცია

**სიეგო-დე-ავილის პროვინცია** — კუბის ერთ-ერთი პროვინცია, რომელიც ძველად კამაგუეის პროვინციის ნაწილი იყო. დედაქალაქია სიეგო-დე-ავილა, რომელიც გაშენებულია კარეტერა-სენტრალის ავტომაგისტრალზე, სიდიდით მეორე ქალაქია მის ჩრდილოეთით მდებარე მორონი. 

კამაგუეის პროვინციისგან გამოყოფილ იქნა 1975 წელს. 

## გეოგრაფია
პროვინციის ჩრდილოეთ სანაპიროს სიახლოვეს, განლაგებულია ხარდინეს-დელ-რეის-არქიპელაგის რამდენიმე მცირე კუნძული, სადაც განვითარებულია საკურორტო ტურიზმი, მათ შორის უმთავრესებია კაიო-კოკო და კაიო-გილერმო. 

ქალაქ მორონსა და ჩრდილოეთ სანაპიროს შორის მდებარეობს რამდენიმე ტბა, მათ შორის ლაგუნა-დე-ლეჩე (*რძის ტბა*, ეწოდა წყლის თეთრი ფერის გამო, რაც გამოწვეულია კალციუმის ოქსიდის მაღალი შემცველობით), რომელიც უდიდესი ბუნებრივი ტბაა კუბაში. 

## ეკონომიკა
პროვინციის ცენტრალურ ნაწილში მისდევენ მესაქონლეობას, მთელი პროვინციის მასშტაბით კი შაქრის ლერწმის, ანანასისა და ციტრუსების მოყვანას.

## მუნიციპალიტეტები
სიეგო-დე-ავილის პროვინცია 10 მუნიციპალიტეტისგან შედგება:

*წყარო: მოსახლეობის 2004 წლის აღწერა.* *Area from 1976 municipal re-distribution.*

## იხილეთ აგრეთვე
*კუბის პროვინციები

## რესურსები ინტერნეტში
*Ciego de Ávila 

## სქოლიო
კატეგორია:კუბის პროვინციები
საფეხვნო

**საფეხვნო**, *საფიხვნო* (ხევსურეთი), *საანჯმნო* (თუშეთი), *ერობა* (ხევი), *სანახშო* (რაჭა) — მამაკაცთა თავშესაყრელად განკუთვნილი ნაგებობა ან ადგილი, საფეხვნოში მყოფთ *ფეხონი* ერქვა, ხოლო ერთად სხდომასა და ბაასს — *ფეხნობა*. საფეხვნოს ნაგებობა ხევსურეთში მხოლოდ შატილშია შემონახული. ეს არის ღია შენობა, რომელშიც დგას ქვის სკამები. საფეხვნო მთის თითქმის ყველა სოფელში იყო და მის ძირითად დანიშნულებას შეადგენდა მეზობლების შეხვედრა, სჯა-ბაასი, დასვენება-გართობა. აქ ზელდნენ ტყავს, გრეხდნენ თოკს, ამოასხამდნენ ქალამნებს, თლიდნენ თითისტარებს და ა. შ.

საფეხვნოში საუბარი იყო საგმირო საქმეებზე, მტერ-მოყვარეზე, ქცევის ნორმებზე, წეს-ჩვეულებებზე, აგვარებდნენ პატარ-პატარა სასოფლო საქმეებს (სათიბზე გასვლის ვადების განსაზღვრა, მწყემსობის რიგის დადგენა, დაზიანებული ხიდის შეკეთება და სხვა). უფრო მნიშვნელოვანი საქმეები წყდებოდა საგანგებოდ დადგენილ სოფლის საყრილობო ადგილებში, რომლის ფუნქცია და ორგანიზაცია საფეხვნოსგან განსხვავდებოდა.

## ლიტერატურა
კატეგორია:ქართული კულტურა
საფიქლე

**საფიქლე** — ორი ისტორიული სოფელი:
*ისტორიული სოფელი ქვემო ქართლში, ახლანდელი წალკის მუნიციპალიტეტის ტერიტორიაზე, საფიქლისხევის მარცხენა მხარეს.
* ისტორიული სოფელი ქვემო ქართლში, ახლანდელი წალკის მუნიციპალიტეტის ტერიტორიაზე, მეორე საფიქლისხევის მარცხენა მხარეს. ორივე სოფელი წყაროებში პირველად მოხსენიებულია XVIII საუკუნეში.
## ლიტერატურა
**ლორთქიფანიძე ი.,* ქვემო ქართლი XVIII საუკუნის პირველ მეოთხედში, ნაწ. 1—2, ტფ., 1935

კატეგორია:წალკის მუნიციპალიტეტის ისტორიული სოფლები
კამაგუეის პროვინცია

**კამაგუეის პროვინცია** — კუბის ერთ-ერთი პროვინცია, უდიდესი ქვეყნის სხვა პროვინციებს შორის. დედაქალაქია კამაგუეი. სხვა მნიშვნელოვანი ქალაქები — ფლორიდა და ნუევიტასი. 

## გეოგრაფია 
კამაგუეის რელიეფი ძირითადად დაბლობია, მის ტერიტორიას არ კვეთს მნიშვნელოვანო გორაკები და მთის მასივები. სამხრეთი სანაპირო ხასიათდება მრავალი პატარა კუნძულით (კაი), ჩრდილოეთ სანაპიროს გასწვრივ კი მდებარეობს ხარდინეს-დელ-რეისა და საბანა-კამაგუეის არქიპელაგები. 

ორივე სანაპირო მდიდარია ქვიშიანი პლაჟებით. მიუხედავად დიდი ტურისტული პოტენციალისა, იგი საკმაოდ სუსტადაა განვითარებული, გარდა ჩრდილოეთით მდებარე სანტა-ლუსიას პლაჟისა. 

## ეკონომიკა 
კამაგუეის ეკონომიკა ძირითადად მესაქონლეობასა და შაქრის ლერწამს ეფუძნება. პროვინცია ცნობილია მისი კოვბოის კულტურითა და ხშირი როდეოებით. მოყავთ ბრინჯი და მისდევენ მექათემობასაც, ასევე არსებობს ციტრუსების ინდუსტრია. დედაქალაქში მდებარეობს კუნძულზე არსებული სულ რამდენიმე ლუდსახარშების მნიშვნელოვანი ნაწილი. 

## მუნიციპალიტეტები 
პროვინცია შედგება 13 მუნიციპალიტეტისაგან:

:*წყარო: მოსახლეობის 2004 წლის აღწერა.* *Area from 1976 municipal re-distribution.*

## იხილეთ აგრეთვე
*კუბის პროვინციები

## რესურსები ინტერნეტში
* კამაგუეის პორტალი 

## სქოლიო
კატეგორია:კუბის პროვინციები
კარლოს პრიო სოკარასი

**კარლოს პრიო სოკარასი** (; დ. 14 ივლისი, 1903, ბაია-ონდა, კუბა — გ.  5 აპრილი, 1977, მაიამი, აშშ) —  კუბელი პოლიტიკოსი. კუბის პრეზიდენტი 1948-1952 წწ. მისი ხელისუფლება არჩევნებამდე რამდენიმე თვით ადრე დაამხო ფულხენსიო ბატისტამ სახელმწიფო გადატრიალების შედეგად. 1945-1947 წწ. ქვეყნის პრემიერ-მინისტრია.

## იხილეთ აგრეთვე
* კუბის პრეზიდენტი

## რესურსები ინტერნეტში
* Carlos Prio Socarrás' Photo & Gravesite

კატეგორია:კუბის პრეზიდენტები
კატეგორია:დაბადებული  14 ივლისი
კატეგორია:დაბადებული 1903
კატეგორია:გარდაცვლილი 5 აპრილი
კატეგორია:გარდაცვლილი 1977
კატეგორია:გადატრიალების შედეგად თანამდებობიდან გადაყენებული ლიდერები
საფრენი

**საფრენი** — ფრთისებრი გამონაზარდები ან ბეწვები მცენარის ნაყოფსა და თესლზე: ხელს უწყობს მათ გავრცელებას ქარის საშუალებით.

## ლიტერატურა
კატეგორია:მცენარეთა მორფოლოგია
საფრინველე

**საფრინველე** — შენობა, რომელშიც ზრდიან და ინახავენ სასოფლო-სამეურნეო ფრინველს. ფრინველთა სახეობის, ასაკის, სამეურნეო გამოყენებისა და მათი მოვლა-შენახვის სისტემის მიხედვით საფრინველე სხვადასხვა სახისაა. მოზარდეულის გამოსაზდელად იყენებენ ბრუდერჰაუზს, საბატარეო საამქროებს, აკლიმატიზატორებს, ხოლო მოზრდილი სადედე (ქათამი, იხვი, ინდაური, ბატი) და სამრეწველო გუნდების ფრინველებისათვის — გალიისა და იატაკზე შენახვის ტიპის საფრინველეებს. 

საფრინველე, როგორც წესი, ერთსართულიანი კაპიტალური შენობაა, რომელშიც მოწყობილია წყალსადენი, კანალიზაცია, გათბობა, ვენტილაცია და სხვადასხვა ტექნოლოგიური დანადგარი.

## ლიტერატურა
კატეგორია:შენობა-ნაგებობები
კატეგორია:მეცხოველეობა
ლას-ტუნასის პროვინცია

**ლას-ტუნასის პროვინცია** — კუბის ერთ-ერთი პროვინცია. მდებარეობს კუნძულის აღმოსავლეთ ნაწილში. მთავარი ქალაქებია პუერტო-პადრე და ამანსიო, ისევე როგორც დედაქალაქი ვიქტორია-დე-ლას-ტუნასი. 

პროვინცია დაარსდა 1976 წელს, როდესაც ის ორიენტეს პროვინციას გამოეყო. 

სამხრეთი სანაპირო, რომელიც გუაკანაიაბოს ყურეზე იშლება, ძირითადად ჭაობიანია და მანგროს ტყეებით ხასიათდება. ეს ტენიანი არეალი შაქრის ლერწმის მოსაყვანად გამოიყენება, რადგან მისი კლიმატი ხელსაყრელია ამ მცენარის ზრდისთვის. 

## მუნიციპალიტეტები
ლას-ტუნსასის პროვინცია 8 მუნიციპალიტეტისგან შედგება:

:*წყარო: მოსახლეობის 2004 წლის აღწერა.* *Area from 1976 municipal re-distribution.*

## იხილეთ აგრეთვე
*კუბის პროვინციები

## რესურსები ინტერნეტში
* *Periodico 26*  (Las Tunas Province newspaper)
* ლას-ტუნასის პორტალი 

## სქოლიო
კატეგორია:კუბის პროვინციები
კაიმიტო

**კაიმიტო** () — ქალაქი და მუნიციპალიტეტი კუბაში, არტემისის პროვინციაში, ზღვის დონიდან დაახლოებით 100 მ სიმაღლეზე. დაარსდა 1910 წელს. ფართობი 238 კმ². 2004 წლის აღწერის მონაცემებით მუნიციპალიტეტის მოსახლეობა შეადგენს 36,813 ადამიანს. მოსახლეობის სიმჭიდროვე 154.7 ადამიანი კმ²-ზე. 

კაიმიტო მდებარეობს ქალაქ ბაუტის დასავლეთით და ალკისარის ჩრდილოეთით. მუნიციპალიტეტი დაყოფილია ოთხ რაიონად.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ოლგინის პროვინცია

**ოლგინის პროვინცია** — კუბის ერთ-ერთი პროვინცია, მესამე ყველაზე ხალხმრავალი ლა-ჰაბანისა და სანტიაგო-დე-კუბის პროვინციების შემდეგ. მდებარეობს კუნძულის ჩრდილო-აღმოსავლეთ ნაწილში. მთავარი ქალაქებია ოლგინი (დედაქალაქი), ბანესი, ანტილია, მაიარი და მოა. 

პროვინციის მოსახლეობა ოდნავ აღემატება მილიონს. ტერიტორიის ფართობი 9 300 კმ²-ია, რომლის 25% ტყითაა დაფარული. 

## ისტორია
1492 წლის 27 ოქტომბერს, ქრისტეფორე კოლუმბი დღევანდელი ოლგინის პროვინციის ნაპირებს მოადგა. როგორც ის აღწერდა, „ეს იყო ყველაზე ლამაზი ქვეყანა, რაც კი ადამიანის თვალებს შეეძლო ოდესმე ეხილა“. 

პროვინცია შეიქმნა 1978 წელს, როდესაც ის გამოეყო ორიენტეს პროვინციას.

## ეკონომიკა
ისევე როგორც მთლიანად კუბის, ოლგინის ეკონომიკაც შაქრის ლერწამს ეფუძნება, მიუხედავად იმისა, რომ მარცვლეული და ყავა, ისევე როგორც სამთო-მოპოვებითი საქმიანობა ასევე დიდ როლს თამაშობს შემოსავლებში. 

მხოლოდ ბოლო ხანებში იწყო განვითარება ტურიზმმა, რაც ძირითადად სანაპირო კურორტებშია კონცენტრირებული. 

## მუნიციპალიტეტები
ოლგინის პროვინცია 14 მუნიციპალიტეტისგან შედგება:

:*წყარო: მოსახლეობის 2004 წლის აღწერა.* *Area from 1976 municipal re-distribution.*

## იხილეთ აგრეთვე
*კუბის პროვინციები

## რესურსები ინტერნეტში
* Holguín.cu 
*Holguin Cuba  
*Ciudad de Holguin 

## სქოლიო
კატეგორია:კუბის პროვინციები
კარლოს სესპედესი

**კარლოს მანუელ დე სესპედეს ი კესადა** (; დ. 12 აგვისტო, 1871, ნიუ-იორკი, აშშ — გ.  28 მარტი, 1939, ჰავანა, კუბა) —  კუბელი მწერალი, დიპლომატი და პოლიტიკოსი. კუბის პრეზიდენტი 1933 წელს. ქვეყანას განაგებდა ხერარდო მაჩადოს ხელისუფლების დამხობის შემდეგ დაახლოებით ერთი თვის განმავლობაში. იგი არის ათწლიანი ომის ერთ-ერთი ხელმძღვანელის კარლოს მანუელ დე სესპედესის შვილი.

1885 წლამდე სწავლობდა ნიუ-იორკში. შემდეგ დედამისმა კარლოსი და მისი ტყუპისცალი და წაიყვანა გერმანიაში. 1895 წელს დაბრუნდა კუბაში და 1895-1898 წლებში მონაწილეობდა კუბის დამოუკიდებლობისათვის ბრძოლაში.

1902-1908 წწ. კუბის წარმომადგენელთა პალატის ვიცე-პრეზიდენტია. შემდეგ ის შეუერთდა კუბის დიპლომატიურ სამსახურს და სხვადასხვა დროს წარმოადგენდა თავის ქვეყანას იტალიაში, არგენტინაში, საბერძნეთში, აშშ-ში, მექსიკაში, ესპანეთში.

გარდაიცვალა 1939 წლის 28 მარტს გულის შეტევით დაკრძალულია ჰავანაში, კოლონის სასაფლაოზე.

## იხილეთ აგრეთვე
* კუბის პრეზიდენტი
* კარლოს მანუელ დე სესპედესი

## რესურსები ინტერნეტში
* The Perucho Figueredo Page bio 

კატეგორია:კუბის პრეზიდენტები
კატეგორია:დაბადებული 12 აგვისტო
კატეგორია:დაბადებული 1871
კატეგორია:გარდაცვლილი 28 მარტი
კატეგორია:გარდაცვლილი 1939
კატეგორია:კუბელი მწერლები
კატეგორია:კუბელი დიპლომატები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:ნიუ-იორკში დაბადებულები
სანტიაგო-დე-კუბის პროვინცია

**სანტიაგო-დე-კუბის პროვინცია** — მეორე ყველაზე ხალხმრავალი პროვინცია კუბაში. მდებარეობს კუნძულის სამხრეთ-აღმოსავლეთ ნაწილში. უმსხვილესი ქალაქი და ადმინისტრაციული ცენტრია სანტიაგო-დე-კუბა. სხვა მსხვილი ქალაქები — პალმა-სორიანო, კონტრამაესტრე, მაიარი-არიბა, სან-ლუისი, სონგო-ლა-მაია. 

## ისტორია
პროვინციის ტერიტორია წარსულში მრავალი ბრძოლის ასპარეზი გამხდარა, ძირითადად კუბის დამოუკიდებლობისათვის ბრძოლისა და 1959 წლის რევოლუციის დროს, როდესაც პარტიზანული ომები ძირითადად ამ მთიან პროვინციაში იმართებოდა. 

1976 წლამდე, კუბა ექვს ისტორიულ პროვინციად იყოფოდა, ერთ-ერთი მათგანი იყო ორიენტე, რომელიც 1905 წლამდე სანტიაგო-დე-კუბის სახელით იყო ცნობილი. თანამედროვე სანტაიგო-დე-კუბის პროვინცია ორიენტეს სამხრეთ-ცენტრალურ ნაწილში მდებარეობდა. 

## ეკონომიკა
პროვინცია მდიდარია ისეთი მატერიალური რესურსებით, როგორებიცაა რკინა და ნიკელი. მიუხედავად ამისა, ეკონომიკა ძირითადად სოფლის მეურნეობას ეფუძნება. მოყავთ ყავა, ბანანი და კაკაო. დედაქალაქის გარშემო იზრდება ტურიზმის ინდუსტრია. არეალის ბუნების მომხიბვლელობა ერთნაირად იზიდავს როგორც კუბელ, ისე ზღვებისგადაღმელ ტურისტებს. 

## მუნიციპალიტეტები
პროვინცია 9 მუნიციპალიტეტისგან შედგება:

:*წყარო: მოსახლეობის 2004 წლის აღწერა.* *Area from 1976 municipal re-distribution.*

## იხილეთ აგრეთვე
*კუბის პროვინციები

## რესურსები ინტერნეტში
*Santiago.cu (in Spanish) 
*Travel info on Santiago de Cuba
*santiagoencuba.com (in Spanish)
*Santiago de Cuba City (in English and Spanish)

## სქოლიო
კატეგორია:კუბის პროვინციები
გუანტანამოს პროვინცია

მინი|300პქ
**გუანტანამოს პროვინცია** — პროვინცია კუბაში. მდებარეობს კუნძულის უკიდურეს აღმოსავლეთ ნაწილში. დედაქალაქია გუანტანამო. სხვა მნიშვნელოვან ქალაქებს შორისაა ბარაკოა. გუანტანამოს უბესთან მდებარეობს აშშ-ის საზღვაო ფლოტის ბაზა. 

## ისტორია
გუანტანამოს არქიტექტურა და კულტურა განსხვავდება დანარჩენი კუბისგან. თავდაპირველი მოსახლეები იყვნენ კატალონიელები ამპურდანის რეგიონიდან, კატალონიის ჩრდილო-აღმოსავლეთიდან (1764 წ). 40 წლის განმავლობაშე ეს არეალი ბრიტანულ ძალებს ეკავა და ამის შემდეგ, შოტლანდიელი და ირლანდიელი მოსახლეები ესპანური მმართველობის მუდმივი თავის ტკივილი გახდნენ. 1805 წელს, როდესაც ფრანგული ძალები ჰაიტიზე, სანტო-დომინგოში გამაგრდნენ, კუბისკენ 35 000-მა ფრანგმა მოსახლემ მოაშურა. ბევრი მათგანი გუანტანამოს არეალში დასახლდა და ყავისა და კაკაოს პლანტატორი გახდა. ამ დროინდელი ბევრი მათი შენობა საოცრად წააგავს აშშ-ის ლუიზიანის შტატის ახალი ორლეანის ფრანგული კვარტალისას. გუანტანამომ ასევე მიიღო იამაიკელი იმიგრანტების მნიშვნელოვანი რაოდენობა. 

1959 წლის კუბის რევოლუციამდე, მთელს ქვეყანაში ცნობილი იყო გუანტანამოს კარნავალები. 

## გეოგრაფია
პროვინციას ჰაიტის უახლოეს წერტილამდე მხოლოდ 80 კმ აშორებს. ისე, რომ მოწმენდილ ღამეს ჰაიტის განათებების დანახვაც კი შესაძლებელია. 

პროვინციაში დომინირებს ნიპე-საგუა-ბარაკოას მთები, რომელიც ყოფს კლიმატსა და ლანდშაფტს. ჩრდილოეთი სანაპირო, რომელიც გაბატონებული ქარებით ხასიათდება, ქვეყნის ყველაზე ტენიანი ადგილია, სამხრეთი კი მშრალი და ყველაზე ცხელი. ჩრდილოეთისთვის დამახასიათებელია ნოტიო ტროპიკული ტყეები, მაშინ, როცა სამხრეთი გვალვიანია და გავრცელებულია კაქტუსები.

## მუნიციპალიტეტები
გუანტანამოს პროვინცია 10 მუნიციპალიტეტისგან შედგება:

:*წყარო: მოსახლეობის 2004 წლის აღწერა.* *Area from 1976 municipal re-distribution.*

## იხილეთ აგრეთვე
*კუბის პროვინციები

## რესურსები ინტერნეტში
*Complete guide to Guantanamo City
*Detailed information about Zoologico de Piedra (Stone Zoo) 
* Página Inicio del Sitio Oficial de la Ciencia en Guantánamo 

## სქოლიო
კატეგორია:კუბის პროვინციები
კუბის ცენტრალური ბანკი

მინი|250პქ|კუბის ცენტრალური ბანკის ლოგო
**კუბის ცენტრალური ბანკი** () — ცენტრალური ბანკი კუბაში.

## ისტორია 
სამეფო ბრძანებულებით 1855 წლის 6 თებერვალს კუბაში შექმნა პირველი ბანკი - «ესპანური ბანკის ჰავანაში». 1857 წელს, ბანკმა დაიწყო ბანკნოტების გამოშვება.

1934 წლიდან 1949 წლამდე ბანკნოტებს უშვებდა კუბის მთავრობა. 1948 წლის 13 დეკემბერს დაარსდა  «კუბის ეროვნული ბანკი», რომელმაც 1950 წლის 27 აპრილს დაიწყო ოპერაციები და ბანკნოტების ემისია.

1997 წლის 28 მაისს მიღებული იქნა კანონი კუბის ცენტრალური ბანკის შექმნის შესახებ.

## ბანკის ფუნქციები 
* *ეროვნული ვალუტის გამოშვება და მისი სტაბილურობის შენარჩუნება*
* *მაკროეკონომიკური ბალანსის ხელის შეწობა და ეკონომიკის განვითარების მოწესრიგება*
* *ქვეყნის ოქროს რეზერვების შენახვა და მართვა*
* *მონეტარული პოლიტიკის შეთავაზება და განხორციელება*
* *გადახდის საშინაო და საგარეო ოპერაციების ნორმალური უზრუნველყოფა*
* *სადისციპლინო და საზედამხედველო ფონქციების განხორციელება საფინანსო ინსტიტუტებზე*
## იხილეთ აგრეთვე 
*კუბური პესო

## რესურსები ინტერნეტში 
*  

კატეგორია:კუბის ეკონომიკა
სანქტი-სპირიტუსის პროვინცია

**სანქტი-სპირიტუსის პროვინცია** — კუბის ერთ-ერთი პროვინცია. მდებარეობს კუნძულის ცენტრალურ ნაწილში. დედაქალაქია ამავე სახელწოდების, სანქტი-სპირიტუსი. სხვა მნიშვნელოვანი ქალაქია ტრინიდადი. 

პროვინციის სამხრეთი სანაპირო ბრტყელია, მაგრამ დასავლეთი ნაწილი მთიანია. სამხრეთ-აღმოსავლეთში მრავლადაა მანგროს ტყე და ჭაობი. ჩრდილოეთი სანაპირო მოიცავს მნიშვნელოვან ვეთლენდებს და დაცულ ტერიტორიებს, მაგალითად ბუენა-ვისტას ყურესა და კაგუანესის ეროვნულ პარკს. 

პროვინციაში მდებარეობს კუბის ტერიტორიაზე უდიდესი ხელოვნური წყალსაცავი სასა. 

## ისტორია 
XVII საუკუნეში, თანამედროვე სანქტი-სპირიტუსის პროვინციის ტერიტორიაზე კონტროლის ასაღებად ერთამანეთს ეჯახებდონენ ჰოლანდიელი და ბრიტანელი მეკობრეები, მაგრამ მცირე წარმატებით, რადგან მათ ეფექტურად იგერიებდა ესპანური გარნიზონი. 

1660-დან 1680 წალმდე, ქალაქი ტრინიდადი იამაიკელ მეკობრეებს ეპყრათ, რომელმაც ის ორგზის დაანგრიეს. 

სიენფუეგოსის, სანკტი-სპირიტუსისა და ვილია-კლარას პროვინციები ერთ დროს აწ უკვე აღარ არსებული ლას-ვილიასის პროვინციის ნაწილი იყო. 

## ეკონომიკა 
პროვინციის ყველაზე შემოსავლიანი სექტორია ტურიზმი, რაც ძირითადად კონცენტრირებულია ქალაქ ტრინიდადის გარშემო, რომელიც იუნესკოს მსოფლიო მემკვიდრეობის ძეგლთა სიაშია შეტანილი და გამოირჩევა დიდი რაოდენობით კოლონიური ნაგებობებით, რომლებიც XVI საუკუნით თარიღდება. 

ისევე როგორც დანარჩენ კუბაში, ამ არეალშიც მნიშვნელოვანია შაქრის ლერწამი და მესაქონლეობა. ასევე მოყავთ თამბაქო და ბრინჯი.

## მუნიციპალიტეტები
:*წყარო: მოსახლეობის 2004 წლის აღწერა.* *Area from 1976 municipal re-distribution.*

## იხილეთ აგრეთვე
*კუბის პროვინციები

## რესურსები ინტერნეტში
* სანქტი-სპირიტუსის პირტალი 

## სქოლიო
კატეგორია:კუბის პროვინციები
ახმეტის მუნიციპალიტეტის დროშა

**ახმეტის მუნიციპალიტეტის დროშა** — ახმეტის მუნიციპალიტეტის სახელმწიფო სიმბოლო გერბთან ერთად. მიღებულია ახმეტის მუნიციპალიტეტის საკრებულოს მიერ.

## აღწერილობა
დროშის მეწამულ ველზე ჰორიზონტალურ მდგომარეობაში გამოსახულია ორთითასებრი ვერცხლის ქობაშემოვლებული ლაჟვარდის ჯვარი, რომლის ორთითა დროშის ტარისაკენაა მიმართული. დროშის პროპორციაა 2:3.

## რესურსები ინტერნეტში
* ახმეტის მუნიციპალიტეტის დროშა და გერბი

## სქოლიო
კატეგორია:საქართველოს მუნიციპალური დროშები
კატეგორია:ახმეტის მუნიციპალიტეტი
ახმეტის მუნიციპალიტეტის გერბი

**ახმეტის მუნიციპალიტეტის გერბი** — ახმეტის მუნიციპალიტეტის სახელმწიფო სიმბოლო დროშასთან ერთად. მიღებულია ახმეტის მუნიციპალიტეტის საკრებულოს მიერ 2011 წლის 30 ნოემბერს.

## აღწერილობა 
გერბის ფარი სამ ნაწილადაა გაყოფილი. ორთითასებრი ვერცხლის ქობაშემოვლებული ლაჟვარდის ჯვრით. ორთითა ჯვარზე, ცენტრში მოთავსებულია ვერცხლის ქობაშემოვლებული მცირე ფარი, რომელიც ტეხილად არის გადაკვეთილი და იყოფა მეწამულ და ლაჟვარდოვან ველებად. მეწამულ ველზე მოთავსებულია სამი ვერცხლის ციხე-კოშკი. გულის ფარის თავი წარმოადგენს ლაჟვარდოვან ველს. 
*I ნაწილი — მეწამულ ველზე მოთავსებულია ირიბად გადაჯვარედინებული ოქროს მახვილი და შურდული.
*II ნაწილი — მეწამულ ველზე ოქროს ვერძი.
*III ნაწილი — მეწამულ ველზე ყურძნის ოქროს მტევანი ორი ოქროს ფოთლით. 

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია  გერბის დევიზი — „**ახმეტა**“.

## რესურსები ინტერნეტში
* ახმეტის მუნიციპალიტეტის გერბი და დროშა

## სქოლიო
კატეგორია:საქართველოს მუნიციპალური გერბები
კატეგორია:ახმეტის მუნიციპალიტეტი
საქარა

**საქარა** — ზესტაფონის მუნიციპალიტეტის სოფლების ზედა საქარისა და ქვედა საქარის ძველი სახელწოდება.

## ლიტერატურა
კატეგორია:საქართველოს სოფლების ძველი სახელწოდებები
საქართველო (პარიზი)

**„საქართველო“**  — ქართული გაზეთი, საქართველოს სოციალისტ-ფედერალისტთა პარტიის ორგანო. გამოდიოდა 1903–1905 წლებში პარიზში. რედაქტორები არჩილ ჯორჯაძე, გიორგი ლასხიშვილი და თედო სახოკია.  გამომცემელი — გიორგი დეკანოზიშვილი, ასოთამწყობი — მიხეილ კიკნაძე, თანამშრომლობდნენ ა. ჯორჯაძე, თ. სახოკია; ზ. ავალიშვილი; გაზეთი გამოდიოდა აგრეთვე ფრანგულ ენაზე „ლა ჟორჟის” სახელწოდებით.

## ლიტერატურა
კატეგორია:საფრანგეთის გაზეთები
კატეგორია:ქართულენოვანი გაზეთები
დედოფლისწყაროს მუნიციპალიტეტის დროშა

**დედოფლისწყაროს მუნიციპალიტეტის დროშა** — დედოფლისწყაროს მუნიციპალიტეტის სახელმწიფო სიმბოლო გერბთან ერთად. მიღებულია დედოფლისწყაროს მუნიციპალიტეტის საკრებულოს მიერ.

## აღწერილობა
დროშა ვერტიკალურადაა გაყოფილი ორ ნაწილად: ლურჯ და მეწამულ ველებად. დროშის ცენტრში გამოსახულია ჰერალდიკური ფარი. ვერცხლის ველზე მეფე თამარის მეწამული ხელრთვა (ფარის დაშორება ზედა და ქვედა კიდეებთან წარმოადგენს დროშის სიმაღლის 1/5). დროშის პროპორციაა 2/3.

## რესურსები ინტერნეტში
* დედოფლისწყაროს მუნიციპალიტეტის დროშა და გერბი

კატეგორია:საქართველოს მუნიციპალური დროშები
საქართველო (ჟურნალი)

**„საქართველო“**  — ქართული ყოველკვირეული ლიტერატურულ-მხატვრული ჟურნალი. გამოდიოდა 1908 წელს თბილისში. რედაქტორ-გამომცემელი — ვ. გუნია. აშუქებდა საქართველოს ეროვნულ საკითხებს. თანამშრომლობდნენ ვ. წერეთელი, მ. წერეთელი, მ. ჯანაშვილი, დ. დეკანოზიშვილი და სხვები. იბეჭდებოდა ა. წერეთლის, ნ. ლორთქიფანიძის, ს. შანშიაშვილის, ი. გრისაშვილის და სხვა ქართველ მწერალთა ნაწარმოებები. ოსკარ შმერლინგის, დ. კაკაბაძის, ს. შანშიაშვილის, ა. გოგიაშვილისა და სხვათა კარიკატურები და სურათები. დაიხურა ადგილობრივი ხელისუფლების განკარგულებით.

## ლიტერატურა
კატეგორია:ქართულენოვანი ჟურნალები
კატეგორია:საქართველოს ჟურნალები
დედოფლისწყაროს მუნიციპალიტეტის გერბი

**დედოფლისწყაროს მუნიციპალიტეტის გერბი** — დედოფლისწყაროს მუნიციპალიტეტის სახელმწიფო სიმბოლო დროშასთან ერთად. მიღებულია დედოფლისწყაროს მუნიციპალიტეტის საკრებულოს მიერ 2011 წლის 29 აპრილს.

## აღწერილობა 
გერბის ფარი გაკვეთილია, გადაკვეთილი და იყოფა ოთხ ნაწილად.
*I ნაწილი — ლურჯ ველზე ოქროს მთაზე მდგარი ოქროს აღჭურვილი ციხე-სიმაგრეა ორი კოშკით, რომელთა შორის გალავანზე აღმართულია ვერცხლის ხორუგვი, რომელზეც გამოსახულია მეფე თამარის წითელი ხელრთვა. ციხე-სიმაგრის სარკმელები და ნახევრად ღია კარიბჭის ველი მეწამულია.
*II ნაწილი — მეწამული ველის ზედა ნაწილში მოთავსებულია ოქროს თასი, მის ქვემოთ ვერცხლის წყარო, დაბლა ოქროს მთა.
*III ნაწილი — მეწამულ ველზე ოქროს ხორბლის ძნა.
*IV ნაწილი — ვერცხლის ველზე კამეჩის შავი თავი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „**დედოფლისწყარო**“.

## რესურსები ინტერნეტში
* დედოფლისწყაროს მუნიციპალიტეტის გერბი და დროშა

## სქოლიო
კატეგორია:საქართველოს მუნიციპალური გერბები
სანტა-კლარა (კუბა)

**სანტა-კლარა** () — ქალაქი კუბის რესპუბლიკის ცენტრალურ ნაწილში. ვილია-კლარას პროვინციის ადმინისტრაციული ცენტრი (). ქალაქი არის კულტურული და ტურისტული ცენტრი.

## ისტორია 
დაარსებულია 1689 წლის 15 ივლისს 175 ახალმოსახლის მიერ.

1958 წლის 28 დეკემბრი-დან  31 დეკემბრის ჩათვლით ჩე გევარა ხელმძღვანელობდა ბრძოლას სანტა-კლარასათვის.

1997 წელს ბოლივიიდან კუბაში გადმოასვენეს ჩე გევარას ნეშთი და საზეიმოდ დაკრძალეს ქალაქის სამხრეთ ნაწილში მავზოლეუმში.

## იხილეთ აგრეთვე 
*ჩე გევარას მავზოლეუმი
*კუბის ქალაქების სია

## რესურსები ინტერნეტში 
*ბრძოლას სანტა-კლარასათვის

კატეგორია:კუბის ქალაქები
საუხოხი

**საუხოხი** — მწვერვალი საქართველოსა და რუსეთის (ჩრდილოეთი ოსეთი) საზღვარზე, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს მაღრან-დვალეთის კავკასიონის მთავარ ქედზე. სიმაღლე ზღვის დონიდან 3711 მ. აგებულია ქვედაცარცული კირქვებით, მერგელებითა და ქვიშაქვებით. საუხოხის კალთებზე ალპური მდელოებია, თხემზე — სუბნივალური ლანდშაფტი.

## ლიტერატურა
კატეგორია:რაჭა-ლეჩხუმისა და ქვემო სვანეთის მხარის მთები
ბოლივია (კუბა)

**ბოლივია** () — ქალაქი და მუნიციპალიტეტი კუბაში. მდებარეობს სიეგო-დე-ავილის პროვინციის ჩრდილო-აღმოსავლეთ ნაწილში. ესაზღვრება ხიგეის უბე და კუნძული კაიო-რომანო. 

## დემოგრაფია
2004 წელს, მუნიციპალიტეტის მოსახლეობა 16 612 ადამიანს შეადგენდა. 918 კმ² ფართობზე მოსახლეობის სიმჭიდროვე იყო 18,1 ადამიანი კმ²-ზე. 

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
გრანმის პროვინცია

**გრანმის პროვინცია** — კუბის ერთ-ერთი პროვინცია. მდებარეობს ქვეყნის სამხრეთ-აღმოსავლეთ ნაწილში. დედაქალაქია ბაიამო. სხვა მნიშვნელოვანი ქალაქები — მანსანილიო და პილონი. 

## ისტორია 
პროვინციას სახელი ეწოდა იახტა *გრანმასგან*, რომლითაც 1956 წელს ჩე გევარა და ფიდელ კასტრო მოადგნენ კუბას 82 მებრძოლთან ერთად. 1976 წლამდე ის უფრო დიდი, ორიენტეს პროვინციის ნაწილი იყო. ამერიკელმა, რომელმაც მათ ნახმარი იახტა მიჰყიდა მექსიკაში, თავის ბებიის პატივსაცემად იახტას *გრანმა* უწოდა ("Grandma" — grandmother). შედეგად, ამ ხომალდის სახელი კუბური კომუნიზმის სიმბოლო გახდა. 

პროვინცია სავსეა კუბის რევოლუციისა და დამოუკიდებლობისათვის ბრძოლის სამახსოვრო სიმბოლოებით, მთებში არსებული დაფები მნახველებს შეახსენებს 1959 წლის ბრძოლას ფულხენსიო ბატისტას წინააღმდეგ. მრავლადაა ოქროს, ვერცხლისა და მანგანუმის მიტოვებული საბადოები.

## ეკონომიკა 
შემოსავლების მთავარი წყაროა ყავა, რომელიც პროვინციის მთიან რეგიონებში იზრდება. 

## მუნიციპალიტეტები 
პროვინცია 13 მუნიციპალიტეტისგან შედგება:

*წყარო: მოსახლეობის 2004 წლის აღწერა.* *Area from 1976 municipal re-distribution.*

## იხილეთ აგრეთვე 
*კუბის პროვინციები

## რესურსები ინტერნეტში 
* გრანმის პორტალი 

## სქოლიო 
კატეგორია:კუბის პროვინციები
ბარაგუა

**ბარაგუა** () — მუნიციპალიტეტი კუბაში, სიეგო-დე-ავილის პროვინციაში. 

მდებარეობს პროვინციის სამხრეთ-აღმოსავლეთ ნაწილში. ტერიტორიაზე ჭარბობს მანგროს ტყეები. 

## დემოგრაფია
2004 წელს, მუნიციპალიტეტის მოსახლეობა 32 408 ადამიანს შეადგენდა. 728 კმ² ფართობზე მოსახლეობის სიმჭიდროვე იყო 44,5 ადამიანი კმ²-ზე. 

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
საგარეჯოს მუნიციპალიტეტის დროშა

**საგარეჯოს მუნიციპალიტეტის დროშა** — საგარეჯოს მუნიციპალიტეტის სახელმწიფო სიმბოლო გერბთან ერთად. მიღებულია საგარეჯოს მუნიციპალიტეტის საკრებულოს მიერ.

## აღწერილობა
დროშა ვერტიკალურადაა გაყოფილი ძოწისა და მეწამულ ველებად. ძოწის ველს უჭირავს დროშის 1/3. მასზე გამოსახულია ოქროს სახელოიანი ოქროს ხელის მტევანი, რომელსაც ოქროს გასხივოსნებული ქვა უჭირავს. ოქროს ხელის მტევნის ზემოთ და ქვემოთ მოთავსებულია ექვს-ექვსი (3/3 და 3/3-ზე) ოქროს ჯვარი.  დროშის პროპორციაა 2:3.

## რესურსები ინტერნეტში
* საგარეჯოს მუნიციპალიტეტის დროშა და გერბი

კატეგორია:საქართველოს მუნიციპალური დროშები
კატეგორია:საგარეჯოს მუნიციპალიტეტი
საგარეჯოს მუნიციპალიტეტის გერბი

**საგარეჯოს მუნიციპალიტეტის გერბი** — საგარეჯოს მუნიციპალიტეტის სახელმწიფო სიმბოლო დროშასთან ერთად. მიღებულია საგარეჯოს მუნიციპალიტეტის საკრებულოს მიერ.

## აღწერილობა 
გერბის ფარი გაკვეთილია და ორ ნაწილადაა გაყოფილი.
*I ნაწილი — ძოწის ველზე ოქროს სახელოიანი ოქროს ხელის მტევანი, რომელსაც შვიდი ოქროს სხივით გასხივოსნებული ოქროს ქვა უჭირავს. ოქროს ხელის მტევნის ზემოთ და ქვემოთ მოთავსებულია ექვს-ექვსი (3/3 და 3/3-ზე) ოქროს ჯვარი.
*II ნაწილი — მეწამულ ველზე ოქროს სარზე შემოხვეული, ფესვებიანი ოქროს ვაზი, სამი ფოთლით და სამი მტევნით.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია დევიზი — „**საგარეჯო**“. 

## რესურსები ინტერნეტში
* საგარეჯოს მუნიციპალიტეტის გერბი და დროშა

კატეგორია:საქართველოს მუნიციპალური გერბები
კატეგორია:საგარეჯოს მუნიციპალიტეტი
საქართველო (გაზეთი)

**„საქართველო“** — ქართული ყოველდღიური პოლიტიკური, ეკონომიკური და ლიტერატურული გაზეთი ეროვნულ-დემოკრატიული მიმართულებისა. გამოდიოდა 1915—1921 წლებში თბილისში. „კლდის“ ნაცვლად. რედაქტორ-გამომცემელი — სანდრო შანშიაშვილი (1915–1916).  1917 წლიდან — გრიგოლ ვეშაპელი. ადგილობრივმა ხელისუფლებამ გაზეთი დახურა. ამ პერიოდში გამოდიოდა „ახალი საქართველოსა“ (1919–1920) და „ივერიის“ (1920–1921) სახელწოდებით. 1915–1917 წლებში „საქართველოს“ ჰქონდა სურათებიანი დამატება.

## ლიტერატურა
კატეგორია:საქართველოს გაზეთები
კატეგორია:ქართულენოვანი გაზეთები
საქართველო (დამატება)

„**საქართველო**“ — ქართული ილუსტრირებული ყოველკვირეული ჟურნალი, გაზეთ „საქართველოს“ (1915–1921) დამატება. გამოდიოდა 1915–1917 წლებში თბილისში. რედაქტორი-გამომცემელი — ს. შანშიაშვილი. იბეჭდებოდა მხატვრული ლიტერატურის ნაწარმოებები, ილუსტრაციები და კარიკატურები. გამოქვეყნდა ე. ზოლას, რ. თაგორის, ე. ვერჰარნის, მ. ჰარტმანის და სხვათა ცალკეული ნაწარმოებების თარგმანები.  ვ. ერისთავის, მ. თოიძის, გ. გაბაშვილის, ს. ციმაკურიძის, ი. ნიკოლაძის, ა. გოგიაშვილის, ოსკარ შმერლინგიასა და სხვათა ილუსტრაციები.

## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
საქართველო-ბიზანტიის ომები XI საუკუნეში

**საქართველო-ბიზანტიის ომები XI საუკუნეში** შეიძლება აღნიშნავდეს:
*საქართველო-ბიზანტიის ომი  —   ომი 1021—1023 წლებში
*საქართველო-ბიზანტიის ომი  —   ომი  1028 წელს
თელავის მუნიციპალიტეტის დროშა

**თელავის მუნიციპალიტეტის დროშა** — თელავის მუნიციპალიტეტის სახელმწიფო სიმბოლო გერბთან ერთად. მიღებულია თელავის მუნიციპალიტეტის საკრებულოს მიერ.

## აღწერილობა
დროშა ვერტიკალურადაა გაყოფილი ლაჟვარდის 1/3 და მეწამულ 2/3 ველებად.

ლაჟვარდისა და მეწამული ველების კვეთის ცენტრში მოთავსებულია ფარი, რომელიც დროშის სიმაღლის 1/2-ია. ფარი ზემოდან ქვემოთ გაყოფილია ორ ნაწილად ტალღოვანი სამი ვერცხლის ყაბიწით. ფარის პირველ ნაწილში მეწამული ველის ცენტრში მოთავსებულია ოქროს ქვევრი. ფარის მეორე ლაჟვარდის ველზე გამოსახულია ორი ოქროს მტევანი და ვაზის ორი ოქროს ფოთოლი.

ფარს შემოვლებული აქვს თეთრი ფერის არშია. დროშის პროპორციაა 2/3.

### წინა დროშის აღწერილობა
დროშის ველი გაყოფილია ჰორიზონტალურად ორ ნაწილად: მეწამულ (წითელ) და ლაჟვარდოვან (ლურჯ) ველებად. დროშის ცენტრში გამოსახულია ვერცხლის ფრთოსანი ცხენი. დროშის პროპორციაა 2:3.

## ადმინისტრაციული რეფორმის შემდეგ
2014 წელს თელავის მუნიციპალიტეტი ორ ადმინისტრაციულ ერთეულად: თვითმმართველ ქალაქ თელავად და თვითმმართველ თემ თელავის მუნიციპალიტეტად გაიყო. ახალი გერბებისა და დროშების შესაქმნელად გამოცხადებულ ჰერალდიკის კონკურსში გამარჯვებული დროშა 2016 წლის 20 აპრილს თელავის მუნიციპალიტეტის საკრებულოს №11 დადგენილებით დამტკიცდა.

## რესურსები ინტერნეტში
* 
*

## სქოლიო
კატეგორია:საქართველოს მუნიციპალური დროშები
კატეგორია:თელავის მუნიციპალიტეტი
თელავის მუნიციპალიტეტის გერბი

**თელავის მუნიციპალიტეტის გერბი** — თელავის მუნიციპალიტეტის სახელმწიფო სიმბოლო დროშასთან ერთად. მიღებულია თელავის მუნიციპალიტეტის საკრებულოს მიერ.

## ისტორია
2014 წელს თელავის მუნიციპალიტეტი ორ ადმინისტრაციულ ერთეულად: თვითმმართველ ქალაქ თელავად და თვითმმართველ თემ თელავის მუნიციპალიტეტად გაიყო. ახალი გერბებისა და დროშების შესაქმნელად გამოცხადებულ ჰერალდიკის კონკურსში გამარჯვებული გერბი 2016 წლის 20 აპრილს თელავის მუნიციპალიტეტის საკრებულოს №11 დადგენილებით დამტკიცდა.

## აღწერილობა 
გერბის ფარი ზემოდან ქვემოთ გაკვეთილია ორ ნაწილად, ტალღოვანი სამი ვერცხლის ყაბიწით.
*ფარის პირველ ნაწილში მეწამული ველის ცენტრში მოთავსებულია ოქროს ქვევრი.
*ფარის მეორე ლაჟვარდის ველზე გამოსახულია ორი ოქროს მტევანი და ვაზის ორი ოქროს ფოთოლი.

გერბის ფარს ზემოთ მოთავსებულია სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია დევიზი „**თელავი**“.

### წინა გერბის აღწერილობა
[მინი|მარცხნივ|თელავის მუნიციპალიტეტის გერბი [2010-2016 წლებში]]
გერბის ფარი გადაკვეთილია და ზემოთ გაკვეთილი.
*I ნაწილი — ლაჟვარდოვან ველზე შვიდი ოქროს ბორცვი (მთა) 4/3. ზედა ოთხ ბორცვზე ოქროს 4 ციხე-კოშკია მოთავსებული; მათ ზემოთ კი ოქროს ხუთქიმიანი გვირგვინი.
*II ნაწილი — მეწამულ (წითელ) ველზე ვერცხლის ფრთოსანი ცხენი.
*III ნაწილი — ვერცხლის ველზე ვერტიკალურად ზურმუხტის (მწვანე) ყურძნის ორი მტევანი, მათ შორის ზურმუხტის (მწვანე) ვაზის ორი ფოთოლი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „**თელავი**“.

## რესურსები ინტერნეტში
* 
*

## სქოლიო
კატეგორია:საქართველოს მუნიციპალური გერბები
კატეგორია:თელავის მუნიციპალიტეტი
თავდაცვის მოწინავე კვლევითი პროექტების სააგენტო

**DARPA** — **თავდაცვის მოწინავე კვლევითი პროექტების სააგენტო** () — აშშ-ს თავდაცვის დეპარტამენტის სააგენტო, რომელიც პასუხისმგებელია ახალი ტექნოლოგიების განვითარებაზე სამხედრო მიზნებისთვის. DARPA–მ მრავალი პროექტი დააფინანსა, რომლებაც ხელი შეუწყო მსოფლიო ტექნოლოგიების განვითარებას, კომპიუტერული ქსელისა და NLS-ის ჩათვლით (პირველი ჰიპერტექსტული სისტემები), იგი იყო მომხმარებლის გრაფიკული ინტერფეისის შექმნის წარმმართველი ფაქტორი.

მისი თავდაპირველი სახელი ARPA იყო — მოწინავე კვლევითი პროექტების სააგენტო (Advanced Research Projects Agency), მაგრამ 1972 წლის მარტში სახელი გადაერქვა და DARPA — თავდაცვის მოწინავე კვლევითი პროექტების სააგენტო  გახდა, 1993 წლის თებერვალში იგი კვლავ ARPA, ხოლო 1996 წლის მარტში ისევ DARPA გახდა.

DARPA 1958 წელს საბჭოთა კავშირის პროექტის „სპუტნიკ-1“-ის საპასუხოდ, რომელიც 1957 წელს გაეშვა, შეიქმნა. მის დავალებას სახელმწიფოს პოტენციურ მტრებზე უკეთესი სამხედრო ტექნოლოგიის შექმნა და განვითარება შეადგენდა. თავად DARPA ასე წარადგინეს

DARPA-ს ძირითადი მისია იყო რომ ქვეყნისთვის მომავალში თავიდან აერიდებინა გაოცება, რომელიც სპუტნიკის გაშვებამ მოახდინა, რომელმაც თავის მხრივ ჰპოვა გამოძახილი, რომ საბჭოეთმა დაამარცხა აშშ კოსმოსში. მისია კვლავ ძალაში რჩება. დღეს, DARPA-ს დავალება ისევ ტექნოლოგიური გაოცების არიდებაა აშშ-სთვის, მაგრამ ასევე ტექნოლოგიური საოცრების შექმნა მისი მტრებისთვის.

DARPA დამოუკიდებელი კვლევისა და განვითარების სააგენტოა, იგი ყველა დანარჩენისგან განსხვავდება და პირდაპირ აწვდის ინფორმაციას თავდაცვის დეპარტამენტს. DARPA-ს მომსახურე პერსონალი დაახლოებით 240 ადამიანს შეადგენს (მათგან დაახლოებით 140 ტექნიკური), მისი წმინდა ბიუჯეტი 3.2 მილიარდი დოლარია. ამ ადამიანების რაოდენობა არის მიახლოებითი, რადგან DARPA ფოკუსირებულია მოკლე ვადიან (2-დან 4 წლამდე) პროექტებზე, რომლებსაც პატარა, სპეციფიკურად შედგენილი გუნდები უძღვებიან.

## რესურსები ინტერნეტში 
* DARPA-ს ოფიციალური საიტი

კატეგორია:ინტერნეტის ისტორია
კატეგორია:სააგენტო DARPA
კატეგორია:აშშ-ის სამეცნიერო ორგანიზაციები
კუბის მუნიციპალიტეტები

კუბის პროვინციები 169 მუნიციპალიტეტად (municipios) იყოფა. დაყოფა განისაზღვრა 1976 წლის 3 ივლისის კანონი №1304-ით. 

## მუნიციპალიტეტები პროვინციების მიხედვით
:*წყარო: მოსახლეობის 2004 წლის აღწერა.* *ფართობი 1976 წლის მუნიციპალური მოწყობით.*

### არტემისის პროვინცია
მარჯვნივ|250პქ
პროვინცია შედგება 11 მუნიციპალიტეტისგან:

### კამაგუეის პროვინცია
პროვინცია შედგება 13 მუნიციპალიტეტისაგან:
მარჯვნივ|250პქ

### სიეგო-დე-ავილის პროვინცია
პროვინცია 10 მუნიციპალიტეტისგან შედგება:
მარჯვნივ|250პქ

### სიენფუეგოსის პროვინცია
პროვინცია შედგება 8 მუნიციპალიტეტისგან:
250პქ|მარჯვნივ

### სიუდად-დე-ლა-ჰაბანა
კუბის დედაქალაქი 15 მუნიციპალიტეტისგან შედგება:
250პქ|მარჯვნივ

### გრანმის პროვინცია
პროვინცია 13 მუნიციპალიტეტისგან შედგება:
250პქ|მარჯვნივ

### გუანტანამოს პროვინცია
პროვინცია 10 მუნიციპალიტეტისგან შედგება:
250პქ|მარჯვნივ

### ოლგინის პროვინცია
პროვინცია 14 მუნიციპალიტეტისგან შედგება:
მარჯვნივ|250პქ

### ლას-ტუნასის პროვინცია
პროვინცია 8 მუნიციპალიტეტისგან შედგება:
250პქ|მარჯვნივ

### მატანსასის პროვინცია
პროვინცია 13 მუნიციპალიტეტისგან შედგება. 
250პქ|მარჯვნივ

### მაიაბეკეს პროვინცია
პროვინცია 11 მუნიციპალიტეტისგან შედგება:
250პქ|მარჯვნივ

### პინარ-დელ-რიოს პროვინცია
პროვინცია 11 მუნიციპალიტეტისგან შედგება:
250პქ|მარჯვნივ

### სანქტი-სპირიტუსის პროვინცია
პროვინცია 8 მუნიციპალიტეტისგან შედგება:
250პქ|მარჯვნივ

### სანტიაგო-დე-კუბის პროვინცია
პროვინცია 9 მუნიციპალიტეტისგან შედგება:
250პქ|მარჯვნივ

### ვილია-კლარას პროვინცია
პროვინცია 13 მუნიციპალიტეტისგან შედგება:
250პქ|მარჯვნივ

## რესურსები ინტერნეტში
*Statoids

## სქოლიო
კატეგორია:კუბის ადმინისტრაციული დაყოფა
დინ ვინჩესტერი

**დინ ვინჩესტერი** — გამოგონილი პერსონაჟი CW-ს ტელევიზიის სერიალიდან „ზებუნებრივი“. ის ნადირობს დემონებზე,სულებზე და სხვა ზებუნებრივ არსებებზე თავის უმცროს ძმა სემთან ერთად.

## ბიოგრაფია 
დინი დაიბადა 1979 წლის 24 იანვარს ჯონ და მერი ვინჩესტერების ოჯახში, კანზასის შტატ ქალაქ ლორენსში.ის არის წყვილის პირველი შვილი, რომელიც თავის ძმა, სემზე 4 წლით უფროსია. მას სახელი დედის მხრივ ბებიის, დიანა კემპბელის პატივსაცემად დაარქვეს. როდესაც დინი მხოლოდ 4 წლის იყო, 2 ნოემბერს, 1983 წელს დედამისი, მერი მოკლა დემონმა აზაზელმა სემის ოთახში. ჩვილი სემი ხანძრის დროს გადარჩა, რადგან მამამისმა ის მისცა დინს, რომ გარეთ გაეყვანა. ხოლო ჯონი წარუმატებლად ეცადა მერის გარადარჩენას. იმ ღამის შემდეგ დინი პასუხისმგებელად თვლიდა თავს, რომ სემისთვის მოეარა. დინის მამამ, ჯონმა, ის და სემი აღზარდა ზებუნებრივი არსებებზე მონადირეებად. დინის ბავშვობაში ჯონი რამდენიმე კვირით მიდიოდა ხოლმე სანადიროდ, ამიტომ დინს უწევდა ძმის გაზრდა.
გალის წყალსაცავი

**გალის წყალსაცავი** — წყალსაცავი დასავლეთ საქართველოში, მდინარე ერისწყალზე, სოფელ რეჩხთან. აშენდა 1969 წელს. წყალშემკრები აუზის ფართობი 166 ათ. კმ², სარკის ფართობი 8,2 კმ², წყლის საერთო მოცულობა 145 მლნ მ³, სასარგებლო მოცულობა 110 მლნ. მ³, საშუალო სიღრმე 17,7 მ, უდიდესი სიღრმე 42,3 მ. საზრდოობს ძირითადად მდინარე ერისწყლისა და მდინარე ენგურის ჩამონადენით, რომელიც წყალსაცავში ჩაედინება ენგურჰესის დაწნევითი დერივაციული გვირაბით. გალის წყალსაცავის ფსკერი დაფარულია ალუვიონის სქელი ფენით. ნაპირები ზედა ნაწილში დამრეცია, ქვედაში — ციცაბო. აღინიშნება მეწყრული პროცესები. სანაპირო შემოსილია ბუჩქნარითა და მეორეული ტყით. გალის წყალსაცავი ჯვრის წყალსაცავთან ერთად ქმნის კასკადს, რომლის ძირითადი დანიშნულებაა მდინარე ენგურის ჩამონადენის მრავალწლიური და მდინარე ერისწყლის ჩამონადენის დღე-ღამური რეგულირება ენერგეტიკული მიზნებისთვის.

## იხილეთ აგრეთვე
* საქართველოს წყალსაცავები

## ლიტერატურა
კატეგორია:აფხაზეთის ავტონომიური რესპუბლიკის წყალსაცავები
ჩამბასი (კუბა)

**ჩამბასი** — ქალაქი და მუნიციპალიტეტი კუბაში, სიეგო-დე-ავილის პროვინციაში. მდებარეობს პროვინციის ჩრდილოეთ ნაწილში. ესაზღვრება მორონისა და ფლორენციის მუნიციპალიტეტები, ასევე სანქტი-სპირიტუსის პროვინცია. ჩრდილოეთით გადის ბუენა-ვისტას უბეზე. 

## დემოგრაფია
2004 წელს, მუნიციპალიტეტის მოსახლეობა 39 868 ადამიანს შეადგენდა. 769 კმ² ფართობზე მოსახლეობის სიმჭიდროვე იყო 51,8 ადამიანი კმ²-ზე. 

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
სირო-რედონდო

**სირო-რედონდო** () — ქალაქი და მუნიციპალიტეტი კუბაში, სიეგო-დე-ავილის პროვინციაში. მდებარეობს ქალაქ სეიგო-დე-ავილასა და მორონს შორის. 

## დემოგრაფია
2004 წელს, მუნიციპალიტეტის მოსახლეობა 29 560 ადამიანს შეადგენდა. 588 კმ² ფართობზე მოსახლეობის სიმჭიდროვე იყო 50,3 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
კარლოს-მანუელ-დე-სესპედესი

**კარლოს-მანუელ-დე-სესპედესი** — ქალაქი და მუნიციპალიტეტი კუბაში, კამაგუეის პროვინციაში. მდებარეობს პროვინციის დასავლეთ ნაწილში. 

მუნიციპალიტეტს სახელი დაერქვა კუბის დამოუკიდებლობისათვის მებრძოლის კარლოს მანუელ დე სესპედესის პატივსაცემად.

## დემოგრაფია
2004 წელს, მუნიციპალიტეტის მოსახლეობა  25 707 ადამიანს შეადგენდა. 653 კმ² ფართობზე მოსახლეობის სიმჭიდროვე იყო 39,4 ადამიანი კმ²-ზე..

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ბათუმის ხელშეკრულება

**ბათუმის ხელშეკრულება** —  დაიდო საქართველოს დემოკრატიულ რესპუბლიკასა და თურქეთს შორის 4 ივნისს. ხელშეკრულებას ხელი მოაწერეს აგრეთვე სომხეთისა და აზერბაიჯანის დემოკრატიული რესპუბლიკის დელეგაციის წევრებმა.

ბათუმის ხელშეკრულების პირობები შემუშავდა მაშინ, როდესაც ამიერკავკასია ნაწილობრივ ოსმალეთის ჯარების მიერ იყო ოკუპირებული. ბათუმის ხელშეკრულებით ოსმალეთს გადაეცა ბათუმისა და ყარსის ოლქები, ახალქალაქისა და ახალციხის მაზრები, სურამალინის მაზრა, ალექსანდროპოლისა და ეჩმიაძინის მაზრების სამი მეოთხედი, შარურ-დარალაღეზის მაზრის ერთი მეხუთედი და სხვა.

ბათუმის ხელშეკრულებით საქართველოს ჩამოსცილდა 11 381 კმ² ტერიტორია 250 ათ. მცხოვრებით, ხოლო სომხეთს 18 125 კმ² ტერიტორია 404 ათ. მცხოვრებით. ბათუმის ხელშეკრულების პირობები ამიერკავკასიის ხალხებისათვის უფრო მძიმე იყო, ვიდრე ბრესტის 1918 ზავი, რომლის შესაბამისად ოსმალეთს უნდა გადასცემოდა ამიერკავკასიის 14 135 კმ² ტერიტორია. 

1918 წლის 4 ივნისს საქართველოსა და ოსმალეთს შორის დაიდო აგრეთვე დამატებითი ხელშეკრულება, რომლის თანახმად საქართველო ვალდებული იყო დაუყოვნებლივ მოეხდინა ჯარების დემობილიზაცია, განედევნა თავისი ტერიტორიიდან ყველა სამხედრო და სამოქალაქო პირი იმ ქვეყნებისა, რომლებიც ოსმალეთს და მის მოკავშირეებს ეომებოდნენ. გარდა ამისა, ოსმალეთმა მიიღო უფლება კონტროლი დაეწესებინა საქართველოს მთავარ სტრატეგიულ რკინიგზებზე, გამოეყენებინა ისინი თავისი და მოკავშირეების სამხედრო ინტერესებისათვის. ბათუმის ხელშეკრულება გაუქმდა პირველ მსოფლიო ომში ოსმალეთის დამარცხების შემდეგ.

## იხილეთ აგრეთვე 
* ბათუმის საზავო კონფერენცია

## ლიტერატურა
*

კატეგორია:1918 წელს დადებული ხელშეკრულებები
კატეგორია:საქართველოს დემოკრატიული რესპუბლიკის ხელშეკრულებები
კატეგორია:ოსმალეთის იმპერიის ხელშეკრულებები
ესმერალდა (კუბა)

**ესმერალდა** — ქალაქი და მუნიციპალიტეტი კუბაში, კამაგუეის პროვინციაში. მდებარეობს პროვინციის ჩრდილოეთ ნაწილში. 

ადგილობრივი ეკონომიკა ეფუძნება შაქრის ლერწმის, ქოქოსის, ანანასის, ფორთოხალის, და თამბაქოს კულტურების მოშენებას. 

## დემოგრაფია
2004 წელს, მუნიციპალიტეტის მოსახლეობა  29 953 ადამიანს შეადგენდა. 1 480 კმ² ფართობზე მოსახლეობის სიმჭიდროვე იყო 1 230 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის პროვინციები
ფლორიდა (კუბა)

**ფლორიდა** — ქალაქი და მუნიციპალიტეტი კუბაში, კამაგუეის პროვინციაში. მდებარეობს კამაგუეის მუნიციპალიტეტიდან  ჩრდილო-დასავლეთით 40 კმ-ში. ქალაქი დაარსდა 1907 წელს, ხოლო მუნიციპალიტეტი დაარსდა 1924 წელს.

## დემოგრაფია
2004 წელს, მუნიციპალიტეტის მოსახლეობა  73 612 ადამიანს შეადგენდა. 1 800  კმ² ფართობზე მოსახლეობის სიმჭიდროვე იყო 1,761 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
გუაიმარო

**გუაიმარო** () — ქალაქი და მუნიციპალიტეტი კუბაში, კამაგუეის პროვინციაში. მდებარეობს პროვინციის სამხრეთ ნაწილში, ქალაქების კამაგუეისა და ლას-ტუნასს შორის. მუნიციპალიტეტის შეიქმნა 1943 წელს.

## დემოგრაფია
2004 წელს, მუნიციპალიტეტის მოსახლეობა  57 086 ადამიანს შეადგენდა. 1 847 კმ² ფართობზე მოსახლეობის სიმჭიდროვე იყო 39,9 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები